แนวโน้มหุ้นลุ้นรีบาวน์ในช่วงสั้น
นักวิเคราะห์ฯเผยตลาดหุ้นไทยเช้านี้ลุ้นรีบาวน์ในช่วงสั้น แต่การปรับฐานคงยังไม่จบ
11 ม.ค. 2556

นักวิเคราะห์ฯเผยตลาดหุ้นไทยเช้านี้ลุ้นรีบาวน์ในช่วงสั้น แต่การปรับฐานคงยังไม่จบ
นายเทิดศักดิ์ ทวีธธีระธรรม ผู้อำนวยการอาวุโสฝ่ายวิเคราะห์หลักทรัพย์ บล.เอเชียพลัส กล่าวว่า ตลาดหุ้นไทยเช้านี้มีโอกาสที่จะรีบาวน์ขึ้นได้ในระยะสั้น แต่มองว่าการปรับฐานของตลาดฯคงจะยังไม่จบ โดยขณะนี้ตลาดฯยังไม่ได้มีปัจจัยใหม่เข้ามา ขณะเดียวกันต้องจับตาดู Fund Flow เนื่องจากเมื่อวานนี้ได้ขายสุทธิออกมาค่อนข้างมาก จึงยังไม่แน่ใจเกี่ยวกับ Fund Flow ว่าจะเป็นอย่างไรบ้าง เพราะเมื่อวานนี้ก็มีรายการบิ๊กล็อตหุ้น INTUCH เข้ามาด้วย
ส่วนตลาดหุ้นอื่นในภูมิภาคเอเชียเช้านี้แกว่งแคบทั้งในแดนบวก-ลบ ซึ่งตลาดฯยังเฝ้าติดตามตัวเลขเศรษฐกิจของสหรัฐฯและจีนอย่างต่อเนื่อง ส่วนการเจรจาแก้ปัญหาหน้าผาการคลังสหรัฐ( Fiscal Cliff)  ยังไม่ได้ยุติ คงจะต้องติดตามดูกันต่อไป ด้านยุโรปนโยบายยังคงใช้เหมือนเดิม ซึ่งก็ยังไม่ได้มีประเด็นใหม่เข้ามา
พร้อมให้แนวรับ 1,404-1,395 จุด แนวต้าน 1,420 จุด